
           Ivana Pavla II 46
          23233 PRIVLAKA
KLASA: 960-01/22-01/02
URBROJ: 2198-28-01-22-2
Privlaka, 11. prosinca 2022. godine
Općinsko vijeće Općine Privlaka, temeljem članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), članka 10. stavka 3. Zakona o financiranju političkih aktivnosti, izborne promidžbe i referenduma („Narodne novine“ broj 29/19, 98/19) članka 30. Statuta Općine Privlaka („Službeni glasnik Zadarske županije“ broj 05/08, 07/21, 11/22), na svojoj 11. sjednici održanoj dana 11. prosinca 2022.godine donosi 

Odluku o raspoređivanju sredstava  za redovito godišnje financiranje političkih aktivnosti u 2023. godini

Članak 1. 
Ovom Odlukom utvrđuje se način i postupak raspodjele i isplate sredstava za 2023. godinu koja se u proračunu Općine Privlaka osiguravaju za redovito godišnje financiranje političkih stranaka i nezavisnih članova Općinskog vijeća Općine Privlaka (u daljnjem tekstu: Općinsko vijeće).

Članak 2.
Pravo na redovito godišnje financiranje iz sredstava proračuna Općine Privlaka imaju političke stranke koje su prema konačnim rezultatima izbora dobile mjesto člana u Općinskom vijeću i nezavisni vijećnici.
Za svakog člana Općinskog vijeća utvrđuje se jednaki iznos sredstava tako da svakoj pojedinoj političkoj stranci i nezavisnoj listi pripadaju sredstva razmjerno broju njenih članova u Općinskom vijeću u trenutku konstatiranja Općinskog vijeća.
Za svakog izabranog člana Općinskog vijeća podzastupljenog spola, pojedinoj političkoj stranci pripada i pravo na uvećanu naknadu u visini od 10%.

Članak 3. 
Općinsko vijeće ima ukupno 9 članova.
Za svakog člana Općinskog vijeća utvrđuje se  iznos od 2.000,00 kn godišnje.
Iznimno od st. 2 ovog članka za svakog člana Općinskog vijeća podzastupljenog spola (žene) utvrđuje se iznos od 2.200,00 kuna godišnje.

Članak 4. 
Sukladno članku 3. političkim strankama raspoređuju se sredstva osigurana u proračunu Općine Privlaka za 2023. godinu. 

Članak 5.
Raspoređena sredstva iz članka 4. Ove Odluke doznačit će se na žiroračun političke stranke odnosno na poseban račun nezavisnog vijećnika, tromjesečno u jednakim iznosima odnosno ako se početak ili završetak mandata ne poklapaju s početkom ili završetkom tromjesečja, u 
tom se tromjesečju isplaćuje iznos razmjeran broju dana trajanja mandata. U pogledu korištenja sredstava, podnošenja financijskih izvještaja i drugih prava i obveza u vezi provedbe ove Odluke političke stranke i članovi izabrani s liste grupe birača dužni su postupati sukladno odredbama Zakona o financiranju političkih aktivnosti, izborne promidžbe i referenduma.

Članak 6.
Ova odluka stupa na snagu osmog dana od dana objave u Službenom glasniku Zadarske županije.

OPĆINSKO VIJEĆE 
Predsjednik
Nikica Begonja

